b"\n_START_ARTICLE_\nLeonardo DiCaprio\n_START_SECTION_\nZasebno \xc5\xbeivljenje\n_START_PARAGRAPH_\nDiCaprio se je rodil 11. novembra 1974 v Los Angelesu, Kalifornija, mami Irmelin (rojeni Indenbirken) in o\xc4\x8detu Georgu DiCapriu. Njegova star\xc5\xa1a sta se lo\xc4\x8dila, ko je bil DiCaprio star dvanajst mesecev. Med najstni\xc5\xa1kimi leti je \xc5\xbeivel v 1874 Hillhurst Avenue v Los Felizu, v okolici  Los Angelesa. Diplomiral je na John Marshall High School._NEWLINE_Zelo aktiven je na podro\xc4\x8dju okoljevarstva. \xc5\xbdivi v luksuznem stanovanju v Los Angelesu, ki je prete\xc5\xbeno zgrajeno iz sonaravnih materialov, ustanovil pa je tudi okoljevarstveno fundacijo. Vozi hibridni avtomobil in zagovarja nakup okolju prijaznih izdelkov.\n_START_SECTION_\nZgodnja kariera\n_START_PARAGRAPH_\nDiCaprio je kariero za\xc4\x8del v reklamah in izobra\xc5\xbeevalnih filmih. Njegov filmski prvenec je bil film Critters 3 (1991). Istega leta je igral Lukea Bowerja v telenoveli Growing Pains._NEWLINE_Prava kariera pa se je za\xc4\x8dela leta 1992 s filmom Boy's Life, kjer je igral Tobyja Wolffa. V filmu nastopata tudi Robert De Niro in Ellen Barkin. \xc5\xa0e istega leta je igral z Johnnyjem Deppom v filmu Kaj \xc5\xbere Gilberta Grapa?. S tema dvema vlogama si je prislu\xc5\xbeil dve nominaciji za najbolj\xc5\xa1ega filmskega igralca._NEWLINE_V letu 1995 je DiCaprio igral v kar \xc5\xa1tirih filmih.\n_START_SECTION_\nSuperzvezdni\xc5\xa1tvo in \xc2\xbbDiCaprio-Mania\xc2\xab\n_START_PARAGRAPH_\nLeta 1997 je DiCaprio zaslovel z vlogo Jacka Dawsona v filmu Titanik. Skupaj s soigralko Kate Winslet je prejel kar 11 oskarjev. Leta 1998 je dobil dvojno vlogo v filmu King Louis XIV, kjer je hkrati igral kralja in njegovega skritega in osovra\xc5\xbeenega dvojnika.  S tem filmom se za\xc4\x8dne obdobje  \xc2\xbbLeo-Manie\xc2\xab._NEWLINE_Naslednjii filmi se kar vrstijo, najve\xc4\x8d pozornosti pa si je prislu\xc5\xbeil film Kro\xc5\xbena cesta, kjer se je (spet) pokazal skupaj z Kate Winslet."